# אלתא

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלתא מערכות בע"מ היא חברה בת של התעשייה האווירית לישראל, ואחת החברות המובילות בעולם במערכות אלקטרוניות צבאיות בתחום המכ"ם, התקשורת והלוחמה האלקטרונית.

אלתא ממוקמת בעיר אשדוד וכוללת ארבעה מפעלים :

- מפעל מודיעין חזותי והמכ"ם (מיזם) - המתמחה בתכנון, פיתוח וייצור מערכות מכ"ם לצורכי מודיעין חזותי, סיור ותצפית, מיגון והגנה, הרכשת מטרות ובקרת אש.
- מפעל מערכות מודיעין אותות, לוחמה אלקטרונית ותקשורת (מעלות) - המתמחה בתכנון, פיתוח וייצור מערכות לוחמה האלקטרונית ותקשורת לצורכי מודיעין אותות (סיגינט, אלינט וקומינט), מיגון והגנה, לוחמה אלקטרונית, תקשורת נתונים ותקשורת לוויינית.
- מפעל מערכות התראה מוטסות (מתם) - המתמחה בתכנון, פיתוח וייצור מערכות מוטסות להתראה אווירית.
- מפעל טכנולוגיות – המתמחה בפיתוח וייצור טכנולוגיות ליבה, מוצרי בסיס ומכלולים בתחומי מיקרוגל, אנטנות, משדרים, מעבדי אותות ומחשבים ועוד, ומערכות בדיקה.

אלתא מעסיקה כ-2,770 עובדים (1,800 מהם מדענים, מהנדסים, תוכניתנים, הנדסאים וטכנאים).

אלתא הוקמה בשנת 1967 ופעלה בחצר התעשייה האווירית בנתב"ג לוד. בשנת 1969 הועברה החברה לעיר אשדוד במסגרת מדיניות ממשלת ישראל בראשות לוי אשכול לפיזור התעשיות ולתמיכה בערי הפיתוח.

בשנת 2005 זכתה אלתא מערכות בפרס האיכות הלאומי בתעשייה ובפרס האיכות של איגוד תעשיות האלקטרוניקה והתוכנה.

בתחילת מאי 2006 נבחר ניסים הדס לתפקיד מנכ"ל אלתא מערכות, במקום ישראל ליבנת שפרש.

## [עריכה] קישורים חיצוניים

- אתר אלתא

מקור: http://he.wikipedia.org../../../%D7%90/%D7%9C/%D7%AA/%D7%90%D7%9C%D7%AA%D7%90.html

קטגוריות: תעשייה בישראל | חברות ישראליות | אשדוד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש